ACHIBA 10 EC

УПУТСТВО ЗА ПРИМЕНУ

ACHIBA 10 EC је селективни транслокациони хербицид, намењен за сузбијање травних (усколисних) корова у усеву соје и шећерне репе.

Произвођач: Nissan Chemical Industries, Ltd., Japan

Заступник: Agrolink d.o.o., Džordža Vašingtona 54, Београд тел. 011/322-76-16

Састав: активна материја – Kvizalofop-P-etil 100 g/l +/-10 g/l (мин. техничке чистоће 95 %)

(САЅ) број активне материје: Kvizalofop-P-etil 100646-51-3

Примена: ACHIBA 10 EC је селективни транслокациони хербицид који се користи за сузбијање једногодишњих и вишегодишњих травних корова у усевима соје и шећерне репе.

Користи се за сузбијање следећих коровских врста:

Користи се за сузбијање једогодишњих и вишегодишњих усколисних корова.

Једногодишњи усколисни корови: просо коровско (Echinochloa crus-galli), мухари (Setaria sp.) и дивљи сирак из семена (Sorghum Halepense).

Вишегодишњи усколисни корови: дивљи сирак из ризома (Sorghum halepense), обичне пиревине (Agropyrum repens), зубача обична (Cynodon dactylon).

Количина и време примене:

0,25 -0,75 l/ha (2,5-7,5 ml на 100 m2) за сузбијање једногодишњих травних корова, када су корови у фази 3-5 листова

0,75 -1,25 l/ha (7,5-1,25 ml на 100 m2) за сузбијање вишегодишњих травних корова, када су корови у фази 3-5 листова, дивљи сирак (Sorghum halepense) из ризома у фази 3-6 листова

1,25 -1,5 l/ha (12,5-15,0 ml на 100 m2) за сузбијање обичне пиревине, Agropyrum repens, када је коров висине 10-20 cm.

1,5 -2,0 l/ha (15,0-20,0 ml на 100 m2) за сузбијање зубачe обичнe, Cynodon dactylon када је коров висине 30 cm.

Време примене у односу на биљке које се третирају:

Примена се врши кад је соја у фази од после ницања до почетка цветања (фазе 10-50 BBCH скале), а у усеву шећерне репе након ницања (од фазе 10 BBCH скале)

Утрошак воде: 200- 400 l/ha, tj, 2-4 l воде на 100 m2

Врсте уређаја са којима се пестицид примењује:

може се вршити леђним или тракторским прскалицама. Одмерену количину препарата сипати у резервоар прскалице до пола напуњен водом. Затим уз добро мешање резервоар допунити водом. Приликом рада са препаратом не пушити, јести и не пити потребно је носити одговарајућу заштитну одећу и рукавице. Приликом примене препарата треба поштовати водозаштитне зоне и спречити контаминацију водотока, река, бунара, језера, и изворишта вода третирајући најмање 20 м удаљено од њих.

Максималан број третирања: ACHIBA 10 EC се сме примењивати једном у годину дана.

Третирање из ваздухоплова:Није дозвољено

Мешање са другим пестицидима:

Некомпатибилност- немогућност мешања: Не сме се мешати са препаратима на бази oksasulfurona.

Компатибилност-могућност мешања: Може се мешати са препаратима на бази bentazona, tifensulfuron-metila.

Негативно деловање препарата:

а) На биљке (фитотоксичност): Хербицид ACHIBA 10 EC (kvizalofop-P-etil) је селективан за соју, шећерну репу и већину других широколисних усева. Може изазвати хлорозу пролазног карактера, која нема утицаја на принос усева. У усеву соје може се користити само пре цветања.

б) На водене организме ( отровност): Веома отрован за ораганизме у води може проузроковати дуготрајна нежељена дејства на водену средину. Спречити доспевање препарата у воде ( водотоци, језера, изворишта вода и бунари) и канализациону мрежу.

в) На пчеле ( отровност): није штетан за пчеле.

г) На воде ( контаминација): Приликом третирања треба поштовати водозаштитне зоне и спречити контаминацију вода ( водотока, језера, изворишта вода, бунара), спречити изливање у водотокове.

Каренца: обезбеђена је временом примене.

Радна каренца: АCHIBA 10 EC се корисити када су биљке већ развијене тако да нема потребе за улазак у засад. У случају неопходности уласка у засад треба сачекати да се депозит добро осуши и онда ући.

Усеви који се могу сејати ако дође до преоравања после примене хербицида:

У случају преоравања, на третираним површинама, могу се сејати усеви у којима се примењује.

Усеви који се могу сејати у нормалном плодореду после примене хербицида:

Нема ограничења у избору усева у редовној плодосмени.

Максимално дозвољена количина остатака (MДK): kvizalofop-P 0,1 mg/kg за шећерну репу

Ознаке ризика:

R- 41 Ризик од тешког оштећења ока.

R 51/53 – Токсично по водене организме, може изазвати дуготрајне	штетне	ефекте у воденој средини.

R 65 – Штетно: може изазвати оштећење плућа ако се прогута.

Ознаке безбедности:

S2- Чувати ван домашаја деце.

S26- У случају контакта са очима, одмах испрати са доста воде и затражити лекарску	помоћ.

S35– хемикалије и контејнери морају бити одложени на безбедан начин.

S36/37/39 – Носити одговарајућу заштитну одећу, рукавице и заштитна средства за	очи/лице.

S57- Користити одговарајуће контејнере да се избегене загеђење животне средине.

S62 – Ако се прогута не изазивати повраћање, одмах потражити лекарску помоћ и	показати етикету или амбалажу.

Отровност: Штетан за човека, веома отрован за водене организме, може проузроковати дуготрајна нежељена дејства на водену средину.

Симптоми тровања и пружање прве помоћи:

Симптоми и знаци тровања: Ако се препарат прогута, настаје мука, гађење, повраћање, пролив, малаксалост, главобоља, поспаност и вртоглавица. Дуже удисање испарења препарата изазива сув кашаљ, а касније и остале наведене симптоме и знаке тровања. Уколико се аспирира у плућа развије се хемијски пнеумонитис. Контакт са слузницом ока доводи до израженог црвенила коњуктиве, осећаја печења у оку, сузења и фотофобије. У контакту са кожом може да изазове црвенило и свраб. Тешки облици тровања (ако се прогута већа количина препарата), испољавају се изразитом поспаношћу, конфузијом, сниженим крвним притиском, касније поремећајем свести до нивоа коме а некад грчевима целог тела и престанком дисања. После два дана може се развити респираторна инфекција, смањење броја крвних елемената и функционално оштећење јетре и бубрега.

Прва помоћ: код пероралног тровања, свесним особама које сарађују, дати једну чашу воде али не изазивати повраћање. У здравственој установи извршити лаважу желуца, али је пре тога неопходно урадити ендотрахеалну интубацију да би се спречила аспирација желудачног садржаја у дисајне путеве. У случају инхалације потребно је прекинути експозицију. Уколико доспе у око испрати обилно водом и одмах се обратити лекару. Након контакта са кожом обавезно је купање и пресвлачење.

Лечење подразумева симптоматске и супортивне терапије, укњучујући и мере кардиопулмоналне реанимације у најтежим случајевима. Нема специфичног антидота.

У случају тровања или појаве симптома након употребе овог средства, обавезно се јавити надлежном лекару са овим упутством. Лекар или пацијент се могу јавити и Центру за контролу тровања ВМА, Црнотравска 17, Београд на телефон 011/2662-381 или 3608 440, ради добијања детаљнијих информација, стручне консултације и препоруке за даљи третман затрованог.

Превентивне мере заштите: приликом руковања препаратом треба се придржавати општих мера хигијенско-техничке заштите. У радном простору обезбедити задовољавајуће проветравање и избегавати контакт са кожом и очима. Током рада са препаратом не јести не пити и не пушити. Контејнере са препаратом обезбедити од физичких оштећења. Потребно је носити средства личне заштите: радно одело, гумирана кецеља, рукавице отпорне на хемикалије и заштитне наочаре или штитник за лице Уколико је вентилација недовољна препоручује се ношење полумаске са цедилом П2 намењена за органске раствараче.

Мере у случају незгоде у затвореној просторији: у случају да има повређених, одмах их изнети из просторије и указати им прву помоћ до доласка лекара. Просуто средство покупити пиљевином или другим адсорптивним материјалом који касније спалимо, на за то предвиђеном месту.

Заштитне мере у случају незгоде код превоза: одмах осигурати место несреће знаковима и обавестити полицију, стручне службе и по потреби ватрогасце. До њиховог доласка, колико је могуће локализовати средство да се не разлива по земљи и да не доспева у воду.

Складиштење: Препарат чувати ван места становања, под кључем, ван домашаја деце и неупућених особа, у добро затвореној оригиналној амбалажи, на сувом месту са подом отпорним на хемикалије, са добром вентилацијом одвојено од хране, пића и сточне хране. Препарат не излагати директној сунчевој светлости, држати га на сувом при температури од 0 до 350C.

Одстрањивање празне амбалаже и отпадног материјала: Празну амбалажу испрати водом (најмање три пута) и течност додати у танк прскалице, након тога је избушити ( на три места) да би се учинила неупотрeбљивом. Празну амбалажу и остатке средстава не бацати у водотокове, канализацију, септичке јаме, депоније да не би дошло до загађења човекове околине. Уништавање отпадног препарата и материјала који садржи препарат може се извести у затвореном систему лиценцираном за спаљивање хемикалија.

Гаранција квалитета производа: Константним испитивањима је доказано да је производ погодан за препоручене сврхе, уз придржавање упутства за употребу. Обзиром да се складиштење и примена налазе ван нашег утицаја и да ми не можемо предвидети све околности које на то утичу, искључујемо сваку одговорност за евентуалне штете од неправилног складиштења и примене.

Трајност препарата: 3 године код правилног складиштења, у оригиналној затвореној и неоштећеној амбалажи.

Поступак у случају акцидента приликом транспорта или лагеровања.

У случају просипања или друге врсте акцидента, препарат сакупити помоћу неког адсорпционог средства (песком, земљом, кредом, силика гелом, пиљевином) у контејнер који се може затворити. Место контаминације пребрисати влажном крпом или опрати водом и детерџентом. Уколико дође до пожара, за гашење се могу користити : суви материјали, пена, угљендиоксид и водена киша. Учесници у гашењу, поред остале заштитне опреме, због отровних гасова (угљенмоноксид, азотни оксиди, хлороводоник и ароматични угљоводоници) треба да носе изолационе апарате. Отпадној води не дозволити да доспе у површинске и подземне воде или канализациону мрежу. У случају да производ исцури у водотокове треба одмах обавестити локалне органе у водоводу и Агенцију за хемикалије.

Чишћење прсклаица и заштитне одеће

После завршене примене препарата сва опрема (машине и заштитна одећа) мора да се темељно очисти. У резервоар прскалице треба додати воде добро испрати и са тим садржајем испрскати део већ третиране површине. После тога добро испрати распрскиваче и црева за довод препарата. Опрати са минималном количином воде спољашност апарата за примену. После прања оставити да се све добро осуши и однети у просторије за чување пољопривредне механизације. Заштитну одећу опрати са детерџентом и добро испрати са већом количином воде.

Дозвола за стављање у промет Министарства пољопривреде, шумарства и водопривреде br.

321-01-1727/2011-11 од 14.02.2012.